Materská škola Hlboké, Hlboké  259, 906 31 Hlboké 
Štatút

RADY  ŠKOLY

2026
V súlade so zákonom č. 321/2025 Z. z. o školskej správe a o zmene a doplnení niektorých zákonov (ďalej len „o školskej správe“) sa vydáva tento štatút rady školy.
Čl. 1

Základné ustanovenie

1.  Rada školy alebo rada školského zariadenia je zriadená  pri Materskej škole Hlboké, Hlboké 259, 906 31 Hlboké.
2.   Sídlo rady školy je zhodné so sídlom školy alebo pri ktorom je zriadená.
Čl. 2

Pôsobnosť a poslanie rady školy 

1) Rada školy je zriadená podľa zákona č. 321/2025 Z. z. o školskej správe, ktorý určuje podrobnosti o spôsobe ustanovenia orgánov školy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.
2) Rada školy je samosprávny orgán školy, ktorý vyjadruje a presadzuje verejné záujmy,    záujmy detí, žiakov, ich zákonných zástupcov a zamestnancov školy. Rada školy plní funkciu verejnej kontroly prerokúvaním otázok týkajúcich sa vykonávania hlavnej činnosti školy.
Čl. 3
Činnosť rady školy 

1.  Rada školy sa vyjadruje ku všetkým závažným skutočnostiam, ktoré sa vzťahujú k práci školy.

2.  Rada školy prerokúva 
a) školský poriadok, 
b) školský vzdelávací program, 
c) návrh na počty prijímaných žiakov, 
d) návrh rozpočtu, 
e) výročnú správu, v rámci nej vyhodnotenie projektu riadenia a rozvoja školy podľa § 14 ods. 2 a § 40 zákona 321/2025 o školskej správe, 
f) správu o výsledkoch hospodárenia školy, 
g) k informácii o pedagogicko-organizačnom a materiálno–technickom zabezpečení výchovno-vzdelávacieho procesu, 
h) výročná správa RŠ,
i) odôvodnený návrh na odvolanie riaditeľa, 
j) iné dôležité dokumenty a skutočnosti, ktoré sa týkajú činnosti školy.
Čl. 4

Zloženie rady školy 

1. Rada školy má 5 členov.
2. Členmi rady školy sú: 
a)  dvaja zvolení zástupcovia zamestnancov školy za každú organizačnú zložku, 
b)  jeden zvolený zástupca zákonných zástupcov detí a žiakov 
c) dvaja delegovaní zástupcovia zriaďovateľa najviac v počte jednej tretiny celkového počtu členov rady školy, 
· 1 zvolený zástupca  za rodičov
Mgr. Tatiana Vajdová
· 3  zvolení zástupcovia za zamestnancov školy
Andrea Knoblochová -  predseda rady školy, pedagogický zamestnanec
                  Zuzana Janíková – prevádzkový zamestnanec- upratovačka
· 2 delegovaní zástupcovia obecného zastupiteľstva
Mgr. Zuzana Čobrdová
Bc. Matej Madunický
Čl. 5
Spôsob voľby členov rady školy 

1) Voľby do rady školy vyhlasuje zriaďovateľ najneskôr 30 dní pred dňom skončenia funkčného obdobia rady školy. Voľby do rady školy sa vyhlasujú pre každú kategóriu voličov. Vyhlásenie volieb sa zverejňuje na webovom sídle školy a na sociálnych sieťach, ak ich škola spravuje. 
2) Voľby do rady školy organizačne zabezpečuje riaditeľ na základe písomného poverenia zriaďovateľa. 
3) Členstvo v rade školy je nezlučiteľné s funkciou štatutárneho orgánu zriaďovateľa alebo člena štatutárneho orgánu zriaďovateľa.
4) Zamestnanci volia spomedzi seba zástupcu za kategóriu zamestnancov. Voľba zamestnancov do rady školy sa uskutočňuje tajným hlasovaním zamestnancov školy. Ak má škola viac organizačných zložiek, zamestnanci si zvolia zástupcov za každú organizačnú zložku v počte určenom podľa § 18 zákona č. 321/2025 Z. z. o školskej správe.

5) Zákonný zástupca, ktorý je zamestnancom školy, môže byť členom rady školy len za jednu kategóriu podľa vlastného výberu, ktorú oznámi predsedovi rady školy pred uskutočnením volieb do rady školy. V rade školy zastupuje tú kategóriu, za ktorú bol zvolený. 
6) Zákonní zástupcovia detí/žiakov školy volia spomedzi seba zástupcu za kategóriu zákonných zástupcov. Voľba zákonných zástupcov do rady školy sa uskutočňuje tajným hlasovaním zákonných zástupcov detí/žiakov školy. Ak má škola viac organizačných zložiek, zákonní zástupcovia si zvolia zástupcov za každú organizačnú zložku v počte určenom podľa § 18 zákona č. 321/2025 Z. z. o školskej správe. 
7) Obaja zákonní zástupcovia majú spoločne jeden hlas bez ohľadu na skutočnosť, či sú manželmi; ak školu navštevuje viac ich detí, za každé dieťa majú spoločne jeden hlas. Podmienka podľa prvej vety platí, aj ak je dieťa súdom zverené len jednému zákonnému zástupcovi alebo do striedavej osobnej starostlivosti.
8) Zoznam kandidátov vo voľbách do rady školy za príslušnú kategóriu voličov zostavuje predseda rady školy. Do zoznamu kandidátov možno zapísať len osobu, ktorá na zápis do zoznamu udelila písomný súhlas a navrhol ju najmenej jeden volič z príslušnej kategórie voličov. 
9) Voľby do rady školy sa uskutočňujú tajným hlasovaním. Na hlasovacom lístku sa uvádzajú všetci kandidáti zo zoznamu. Hlasovací lístok je platný, ak na ňom volič vyznačí kandidátov za príslušnú kategóriu najviac v počte podľa § 18 zákona 321/2025 Z. z. o školskej správe. 
10) Do rady školy sú zvolení zástupcovia príslušnej kategórie voličov, ktorí podľa počtu príslušných členov rady školy určeného zriaďovateľom získali najvyšší počet hlasov. Pri rovnosti hlasov sa poradie určí verejným žrebovaním. 
11) Predseda rady školy vyhotoví o vykonaní volieb do rady školy zápisnicu, ktorá obsahuje a) dátum a čas začiatku a konca volieb do rady školy a ich prerušenia, 
b) celkový počet voličov príslušnej kategórie voličov, 
c) počet voličov, ktorým boli vydané hlasovacie lístky, 
d) počet odovzdaných hlasovacích lístkov, 
e) počet platných hlasovacích lístkov, 
f) počet platných hlasov pre jednotlivých kandidátov, 
g) zoznam zvolených kandidátov v rozsahu meno, priezvisko a označenie kategórie voličov, h) meno, priezvisko a podpis predsedu rady školy a overovateľa.
12) Prílohou zápisnice o vykonaní volieb do rady školy je dokumentácia za jednotlivé kategórie voličov vrátane prezenčných listín; ak zápisnica obsahuje osobné údaje, zverejňujú sa v rozsahu meno a priezvisko. Predseda rady školy zabezpečí zverejnenie zápisnice do troch pracovných dní od vykonania volieb do rady školy za poslednú kategóriu voličov na webovom sídle školy a na sociálnych sieťach, ak ich škola spravuje. 
13) Voľby do rady školy možno pre príslušnú kategóriu voličov uskutočniť, ak je v mieste ich konania prítomná nadpolovičná väčšina príslušnej kategórie voličov. Inak zriaďovateľ vyhlási za príslušnú kategóriu voličov opakované voľby; pri opakovaných voľbách sa podmienka účasti nadpolovičnej väčšiny príslušnej kategórie voličov nevyžaduje. 
14) Voľby do rady školy za jednu kategóriu voličov sa uskutočňujú v jeden deň. Voľby do rady školy za rôzne kategórie voličov sa môžu uskutočniť v ten istý deň. 
15) Voľby do rady školy možno uskutočniť aj elektronicky, ak sú zabezpečené podmienky podľa ods. 1 až 5 a § 21 zákona 321/2025 Z. z. o školskej správe. 
16) Zriaďovateľ písomne deleguje svojho zástupcu do siedmich pracovných dní od vyhlásenia volieb do rady školy. Delegovaným zástupcom nesmie byť zamestnanec príslušnej školy. 
17) Členom rady môže byť iba fyzická osoba, ktorá je spôsobilá na právne úkony a je bezúhonná.  
18) Funkčné obdobie rady školy je štyri roky a začína plynúť dňom jej ustanovujúceho zasadnutia. Ustanovujúce zasadnutie sa koná v priebehu jedného dňa. 
19) Radu školy riadi predseda. Predsedu zastupuje v plnom rozsahu jeho práv a povinností podpredseda. Predsedu a podpredsedu volí rada školy zo svojich členov tajným hlasovaním na ustanovujúcom zasadnutí. Ak rada školy nemá predsedu ani podpredsedu, predsedu zastupuje v plnom rozsahu jeho práv a povinností člen rady školy určený žrebovaním.
Čl. 6
 Zánik členstva v rade školy
(1) Členstvo v rade školy zaniká 
a) uplynutím funkčného obdobia rady školy,
b) vzdaním sa členstva – písomným oznámením, ktoré doručí zriaďovateľovi, 
c) ustanovením do funkcie, ktorá je nezlučiteľná s členstvom v rade školy, 
d) skončením pracovnoprávneho vzťahu so školou, ak ide o člena zvoleného za kategóriu zamestnancov; to platí, aj ak skončenie pracovnoprávneho vzťahu bolo rozhodnutím súdu vyhlásené za neplatné, 
e) dňom, kedy dieťa zvoleného zástupcu zákonných zástupcov prestane byť dieťaťom alebo žiakom školy, 
f) skončením výkonu funkcie predsedu školského parlamentu, 
g) odvolaním, 
h) obmedzením spôsobilosti na právne úkony, 
i) smrťou alebo vyhlásením za mŕtveho, 
j) výmazom školy z registra alebo zrušením príslušnej organizačnej zložky. 
(2) Člen rady školy, vrátane predsedu a podpredsedu, sa môže vzdať členstva písomným oznámením, ktoré doručí zriaďovateľovi. Členstvo zaniká dňom jeho doručenia, ak v ňom nie je uvedený neskorší dátum vzdania sa členstva. 
(3) Ak bol predseda rady školy alebo podpredseda rady školy odvolaný z tejto funkcie alebo ak sa jej vzdal, ostáva členom rady školy za príslušnú kategóriu voličov a členovia rady školy bezodkladne zvolia nového predsedu rady školy alebo podpredsedu rady školy. 
(4) Voleného člena rady školy môže odvolať len príslušná kategória voličov, ktorú v rade školy zastupuje, z dôvodov uvedených v § 2 ods. 1 písm. g) zákona 321/2025 Z. z. o školskej správe. Písomný záznam o odvolaní člena rady školy doručí predseda rady školy zriaďovateľovi. Ak ide o odvolanie predsedu rady školy, doručí ho člen rady školy poverený radou školy. Zriaďovateľ alebo vecne príslušná stavovská organizácia alebo profesijná organizácia môže odvolať delegovaného zástupcu bez uvedenia dôvodu. Odvolanie musí byť písomné a doručené rade školy. 
(5) Ak zaniklo členstvo v rade školy pred skončením jej funkčného obdobia, nastupuje na jeho miesto osoba, ktorá získala v riadnych voľbách do rady školy za príslušnú kategóriu voličov najbližší najvyšší počet hlasov. Ak taká osoba nie je, príslušná kategória voličov zvolí na uvoľnené miesto nového člena rady školy. Členstvo nového člena rady školy trvá do konca funkčného obdobia rady školy. 
(6) Členstvo v rade školy sa pozastavuje dňom, kedy člen rady školy podal žiadosť o zaradenie do výberového konania na funkciu riaditeľa príslušnej školy až do vyhlásenia výsledkov výberového konania.  
(7) Členstvo v rade školy sa pozastavuje dňom, kedy člen rady školy obsadil voľné miesto riaditeľa bez výberového konania až do vymenovania riaditeľa na základe výberového konania. 
(8) Členstvo v rade školy sa pozastavuje na čas, kedy je člen rady školy poverený zastupovaním riaditeľa. 
(9) Ak sa členstvo v rade školy pozastavilo predsedovi rady školy aj podpredsedovi rady školy, v deň pozastavenia členstva poverí rada školy iného člena výkonom funkcie predsedu rady školy do konca pozastavenia členstva predsedu rady školy alebo podpredsedu rady školy.
Čl. 7
 Zasadnutie rady školy
(1) Zasadnutie rady školy zvoláva predseda rady školy. Rada školy je povinná uskutočniť najmenej dve zasadnutia v priebehu školského roka tak, aby bola schopná uznášať sa. Predseda rady školy zvolá mimoriadne zasadnutie rady školy, ak o to požiada najmenej tretina členov rady školy.
 (2) Rada školy je schopná uznášať sa, ak je na jej zasadnutí prítomná nadpolovičná väčšina všetkých členov rady školy. Pri rovnosti počtu hlasov je rozhodujúci hlas predsedajúceho. 
(3) Na platné uznesenie rady školy, okrem Čl. 7, ods. 4 a ods. 6 tohto štatútu, je potrebný nadpolovičný počet hlasov prítomných členov. Uznesenia rady školy sa zverejňujú na webovom sídle školy a na sociálnych sieťach, ak ich škola spravuje. 
(4) Rada školy pri svojej činnosti postupuje podľa štatútu rady školy. Štatút schvaľuje rada školy a zverejní ho na webovom sídle školy. Zmeny v štatúte rady školy sa vykonávajú dodatkom. Na odsúhlasenie dodatku je potrebný dvojtretinový počet hlasov všetkých členov rady školy. 
(5) Člena rady školy, vrátane predsedu a podpredsedu, odvolá rada školy, ak 
a) bol právoplatne odsúdený za úmyselný trestný čin, b) nie je schopný podľa lekárskeho posudku zo zdravotných dôvodov vykonávať túto funkciu dlhšie ako šesť mesiacov, 
c) prestane spĺňať podmienky, na základe ktorých bol zvolený alebo delegovaný, a to prestane byť zamestnancom školy, dieťa/žiak zákonného zástupcu prestane navštevuje danú školu, 
d) prestane konať v súlade so záujmami skupiny, ktorá ho zvolila ako svojho zástupcu do rady školy, 
e) má neospravedlnenú neúčasť na zasadnutiach, 
f) zneužije postavenie člena rady školy, 6 
g) dôjde ku konfliktu záujmov a ku konaniu v osobnom alebo majetkovom záujme pred záujmom školy, 
h) poškodzuje dobré meno školy, vrátane šírenia nepravdivých informácií, konania, ktoré je v rozpore s etickými princípmi a nevhodného správania ako agresívne vystupovanie, nátlak. 
i) koná v rozpore s ustanoveniami zákona 321/2025 Z. z. alebo štatútom rady školy.

Čl. 8
Práva a povinnosti člena rady školy 

1. Člen má právo:
a)  voliť a byť volený ,
b)  navrhovať kandidátov na funkciu predsedu rady školy,
c)  byť informovaný o všetkých skutočnostiach, ktoré sú predmetom rokovania rady školy v lehote 7 dní pred zasadnutím rady školy a slobodne sa k nim vyjadrovať,
d)  hlasovať ku všetkým uzneseniam rady školy,
e)  predkladať na rokovanie rady školy vlastné námety prípadne materiály.

2. Člen rady školy  je povinný sa zúčastňovať jej zasadnutí. Neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena  rady  školy podľa tohto štatútu.

 3. Ak člen rady školy stratí dôveru alebo nekoná v súlade so záujmami skupiny, ktorá ho zvolila do rady školy, písomne oznámi riaditeľovi školy stratu dôvery tomuto členovi a vyzve ho na jeho výmenu. Riaditeľ potom koná až na pokyn zriaďovateľa.

  4. Člen rady školy je povinný zabezpečiť ochranu osobných údajov chránených všeobecne záväznými právnymi predpismi.
Čl. 9 

Práva a povinnosti predsedu rady školy
 (1) Predseda riadi radu školy a volí ho rada školy zo svojich členov tajným hlasovaním na ustanovujúcom zasadnutí nadpolovičnou väčšinou všetkých členov rady školy. Za predsedu rady školy môže byť zvolená fyzická osoba, ktorá je spôsobilá na právne úkony a je bezúhonná. Rovnaký postup platí aj pri podpredsedovi. 
(2) Predseda rady školy zvoláva zasadnutie rady školy. Predseda rady školy zvoláva mimoriadne zasadnutie rady školy, ak o to požiada najmenej tretina členov rady školy najneskôr do 15 dní. Ak tak neurobí, radu školy zvolá a predsedá jej podpredseda. 
(3) Predseda rady školy predloží na najbližšom zasadnutí po ustanovujúcom zasadaní návrh štatútu rady školy na schválenie.
 (4) Predseda rady školy je zodpovedný za vypracovanie zápisníc zo zasadnutí rady školy a za vypracovanie uznesení zo zasadnutí rady školy, ich uschovanie, zverejnenie na webovom sídle školy a sociálnych sieťach, ak ich škola spravuje.

(5) Predseda rady školy zabezpečuje vedenie, evidenciu, ukladanie a ochranu dokumentácie rady školy v súlade s platnými právnymi predpismi, najmä so zákon č. 395/2002 Z. z. o archívoch a registratúrach a súvisiacimi vykonávacími predpismi, ako aj v súlade 7 s internými predpismi školy. Dokumentácia rady školy, najmä zápisnice zo zasadnutí, uznesenia, prezenčné listiny, štatút rady školy a ďalšie písomnosti vznikajúce z jej činnosti, sa vedie a uchováva v rámci registratúry školy podľa registratúrneho poriadku a registratúrneho plánu školy. Dokumenty s trvalou dokumentárnou hodnotou (znak hodnoty „A“) sa uchovávajú trvalo; ostatné dokumenty (znak hodnoty „S“) sa uchovávajú počas lehoty určenej registratúrnym plánom a po jej uplynutí sa vyraďujú v súlade s platnými právnymi predpismi. 
(6) Výročná správa rady školy obsahuje: 
a) prehľad činností vykonávaných v kalendárnom roku s uvedením vzťahu k účelu založenia rady školy, 
b) zmeny a nové zloženie rady školy, ku ktorým došlo v priebehu roka,
c) ďalšie údaje určené radou školy. 
(7) Výročná správa rady školy je pre verejnosť prístupná v sídle rady školy. 
(8) Predseda rady školy zostavuje zoznam kandidátov vo voľbách do rady školy za príslušnú kategóriu voličov. 
(9) Predseda rady školy vyhotoví zápisnicu o vykonaní volieb do rady školy, ktorá obsahuje a) dátum a čas začiatku a konca volieb do rady školy a ich prerušenia, 
b) celkový počet voličov príslušnej kategórie voličov, 
c) počet voličov, ktorým boli vydané hlasovacie lístky, 
d) počet odovzdaných hlasovacích lístkov, 
e) počet platných hlasovacích lístkov,
f) počet platných hlasov pre jednotlivých kandidátov, 
g) zoznam zvolených kandidátov v rozsahu meno, priezvisko a označenie kategórie voličov, h) meno, priezvisko a podpis predsedu rady školy a overovateľa. 
(10) Predseda rady školy zverejní zápisnicu do troch pracovných dní od vykonania volieb do rady školy za poslednú kategóriu voličov na webovom sídle školy a na sociálnych sieťach, ak ich škola spravuje. 
(11) Predsedovi rady školy doručuje návrh na odvolanie člena rady školy príslušná kategória voličov, ktorú daný člen zastupuje. Písomný záznam o odvolaní člena rady školy doručí predseda rady školy zriaďovateľovi, alebo ak ide o odvolanie predsedu rady školy, doručí ho člen rady školy poverený radou školy.
(12) Predseda rady školy sa môže vzdať svojej funkcie písomným oznámením, ktoré doručí zriaďovateľovi. Výkon funkcie predsedu rady školy zaniká dňom jeho doručenia, ak v ňom nie je uvedený neskorší dátum vzdania sa funkcie. Ak bol predseda rady školy odvolaný, alebo sa jej vzdal, ostáva členom rady školy za príslušnú kategóriu voličov. Rovnaký postup platí aj pre podpredsedu rady školy. 
(13) Predsedu rady školy v plnom rozsahu zastupuje podpredseda rady školy, a to aj v prípade, ak sa predsedovi rady školy pozastavilo členstvo v rade školy. 
(14) Počas uznášania pri rovnosti počtu hlasov je rozhodujúci hlas predsedu rady školy. 
Čl. 10

Spôsob určovania členov rady školy do výberovej komisie na vykonávanie funkcie riaditeľa školy

(1) Predseda rady školy je zároveň predsedom výberovej komisie počas výberového konania riaditeľa, pričom platí § 11 ods. 1 písm. a) zákona 321/2025 Z. z. o školskej správe. 
(2) Členovia rady školy si dohodou alebo losovaním zvolia zástupcov do výberovej komisie. Zastúpenie majú :

- dvaja zástupcovia členov rady školy za kategóriu zamestnancov, 
- dvaja zástupcovia za kategóriu zákonných zástupcov 
- dvaja delegovaní zástupcovia zriaďovateľa, ktorí nie sú členmi rady školy,
- za kategóriu, ktorú zastupuje predseda rady školy sa určí len jeden člen, 
- zástupca regionálneho úradu; to neplatí, ak je zriaďovateľom školy regionálny úrad,
(3) Členov výberovej komisie vymenúva zriaďovateľ.
Čl. 11
Vzťahy rady školy k orgánom miestnej štátnej správy
1) Predseda rady školy informuje riaditeľa školy o pláne zasadnutí na príslušný kalendárny rok.

2) Riaditeľ školy v súlade s plánom zasadaní predkladá rade školy príslušné materiály, a to spravidla v písomnej forme a v požadovanom množstve.
Čl. 12
Finančné zabezpečenie rady školy
(1) Rada školy zabezpečuje svoju činnosť z prostriedkov rozpočtu školy na tento účel. Za finančnú úhradu nákladov v súvislosti s činnosťou rady školy zodpovedá riaditeľ školy.

(2) Rada školy nemá vlastný majetok.

Záverečné ustanovenia

Čl.11

Vzťah rady školy k riaditeľovi, zriaďovateľovi a iným orgánom miestnej štátnej správy a školskej samosprávy

1. Rada školy prerokúva so zriaďovateľom a riaditeľom školy: 
· koncepciu rozvoja školy a školských zariadení,
· návrh rozpisu finančných prostriedkov pridelených krajským školským úradom,    

           materiálno-technické podmienky na činnosť školy zariadenia,
· personálne, materiálne a sociálne podmienky zamestnancov školy, 
·  požiadavky obce na skvalitnenie starostlivosti o žiakov a výchovno-vzdelávacích služieb poskytovaných v škole a spôsob úhrady nákladov zvýšených z týchto dôvodov, 
· správu o výsledkoch výchovno-vzdelávacej činnosti a podmienkach školy. 
2. Rada školy môže v prípade potreby prizývať na svoje zasadnutia alebo ich časti aj ďalšie  

    osoby, najmä riaditeľa školy, jeho zástupcu, ďalších zamestnancov školy, rodičov, žiakov 
    ako aj ďalšie osoby, ktorých sa prerokovávaná problematika týka. Prizvané osoby nemajú 
    právo hlasovať. 
3.  Pri svojej činnosti spolupracuje rada školy podľa potreby s poradnými orgánmi riaditeľa    

    školy – pedagogickou radou, predmetovými komisiami a metodickými združeniami. Ak 
    rada školy rieši mimoriadne závažný problém, môže si vyžiadať stanovisko pracovníkov 
    školy a rodičov žiakov školy. 
4. Rada školy sa oboznamuje s vydanou metodikou orgánu miestnej štátnej správy v oblasti   

    školskej samosprávy. Vzdelávacích podujatí organizovanými miestnymi orgánmi štátnej 
    správy v oblasti školstva sa podľa ponuky termínov zúčastňuje predseda alebo podpredseda 
    rady školy. 
5. Predseda rady školy informuje riaditeľa školy a jej zriaďovateľa o pláne zasadnutí na
   príslušný kalendárny rok.

                                                 Čl.12

                                  Vypracovanie a schválenie štatútu rady školy

1.  Za vypracovanie štatútu rady školy zodpovedá predseda rady školy. 

2. Predseda rady školy oboznámi členov rady školy s návrhom štatútu ešte pred jeho 

      schvaľovaním. Člen rady školy sa slobodne vyjadruje k návrhu štatútu a jeho dodatkom, 

      ktoré je výsledkom spoločného snaženia všetkých členov rady školy. 

3.  Štatút rady školy sa schvaľuje verejným hlasovaním na najbližšom zasadnutí rady školy   

      po jej ustanovení nadpolovičným počtom hlasov prítomných členov rady školy. 

4.  Platnosť štatútu sa začína dňom jeho schválenia, podpisuje ho predseda rady školy. 

     Účinnosť štatútu je totožná s funkčným obdobím rady školy a do času schválenia nového 

     štatútu rady školy v nasledujúcom funkčnom období. 

5.  Priebeh schvaľovania štatútu, spôsob a výsledky hlasovania sú podrobne zapísané v   

      zápisnici zasadnutia rady školy, na ktorom bol schválený. 

6. Zmeny v štatúte je možné vykonať iba formou dodatku, ktorý schvaľuje rada školy 

     obdobným spôsobom ako štatút. 

7. Štatút rady školy je pre verejnosť prístupný.

Dňom účinnosti tohto štatútu sa zrušuje Štatút rady školy zo dňa 13.10.2023. 
Tento štatút bol prerokovaný a schválený na zasadaní rady školy a od tohoto dňa nadobúda účinnosť.



V Hlbokom





Dátum schválenia: 11.05.2026                   
                                                                                            Andrea Knoblochová
                                                                                              predseda rady školy
